|  |
| --- |
| **Anexă la Ordinul Ministrului Mediului,****Apelor și Pădurilor nr………../……………****PLANUL NAȚIONAL DE REDRESARE ȘI REZILIENȚĂ** |
| ghid specific - CONDIȚII de ACCESARE a FONDURILOR europene aferente pnrrÎN CADRUL APELULUI DE PROIECTEPNRR/ 2022/C3/S/I.1.b |
| **COMPONENTA C3 – Managementul Deșeurilor****Investiția I1.** Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe / comune**Subinvestiția I1.b. - Construirea de insule ecologice digitalizate**Cuprins[1 INFORMAȚII OBIECTIV DE INVESTIȚII 5](#_Toc108514543)[1.1 Pilonul, Componenta, Obiectivul General 5](#_Toc108514544)[1.2 Informații despre apelurile de proiecte 5](#_Toc108514545)[1.2.1 Ce tip de apel de proiecte se lansează? 5](#_Toc108514546)[1.2.2 Perioada în care pot fi depuse cereri de finanțare 6](#_Toc108514547)[1.3 Activitățile sprijinite în cadrul investiției 6](#_Toc108514548)[1.4 Tipuri de solicitanți 7](#_Toc108514549)[1.5 Alocarea apelului de proiecte 7](#_Toc108514550)[1.5.1 Alocarea financiară totală 7](#_Toc108514551)[1.5.2 Alocarea financiară în funcție de investiție 8](#_Toc108514552)[1.5.3 Alocarea financiară la nivel de proiect 8](#_Toc108514553)[1.6 Indicatorii apelului de proiecte 9](#_Toc108514554)[2 Ajutor de stat 10](#_Toc108514555)[3 Evaluarea, Eligibilitatea Solicitantului, Proiectului, Eligibilitatea Cheltuielilor și Selecția Proiectelor 10](#_Toc108514556)[3.1 Evaluarea eligibilității solicitantului și a proiectului 10](#_Toc108514557)[3.1.1 Solicitantul se încadrează în categoria solicitanților eligibili 11](#_Toc108514558)[3.1.2 Solicitantul și/sau reprezentantul legal NU se încadrează în niciuna dintre situațiile de neeligibilitate prezentate în Declarația de eligibilitate (Anexa 5). 11](#_Toc108514559)[3.1.3 Solicitantul face dovada capacității de finanțare a proiectului pentru cheltuielile neeligibile 13](#_Toc108514560)[3.1.4 Solicitantul se angajează că va asigura mentenanța investiției pe o perioadă de minimum 5 ani de la data ultimei plăți 13](#_Toc108514561)[3.1.5 Solicitantul face dovada conformității cu prevederile cuprinse în planurile județene de gestionare a deșeurilor/Planul de gestionare a deșeurilor Municipiului București. 13](#_Toc108514562)[3.1.6 În cazul insulelor ecologice subterane, solicitantul face dovada faptului că imobilul – teren pe care urmează a se realiza investiția îndeplinește următoarele cerințe: 13](#_Toc108514563)[3.1.7 În cazul insulelor ecologice supraterane, reprezentantul legal al solicitantului, își asumă, prin declarație pe proprie răspundere că investiția va fi amplasată în zonele de blocuri situate pe raza Unității Administrativ teritoriale beneficiare. 14](#_Toc108514564)[3.1.8 Solicitantul face dovada încadrării proiectului în criteriile legale privind distanța de amplasare, în conformitate cu prevederile Ordinului Ministrului sănătății nr. 119/2014 pentru aprobarea Normelor de igienă și sănătate publică privind mediul de viață al populației, cu modificările și completările ulterioare. 14](#_Toc108514565)[3.1.9 Activitățile proiectului se încadrează în acțiunile specifice sprijinite în cadrul prezentei investiții 14](#_Toc108514566)[3.1.10 Proiectul propus spre finanțare se încadrează în valoarea maximă eligibilă 15](#_Toc108514567)[3.1.11 Proiectul propus spre finanțare include doar activități desfășurate după 1 februarie 2020. 15](#_Toc108514568)[3.1.12 Perioada de implementare a activităților proiectului nu poate depăși 30.09.2024 16](#_Toc108514569)[3.1.13 Proiectul respectă principiul „Do No Significant Harm” (DNSH) 16](#_Toc108514570)[3.1.14 Respectarea principiilor privind dezvoltarea durabilă, egalitatea de șanse, de gen, nediscriminarea, accesibilitatea 16](#_Toc108514571)[3.2 Eligibilitatea cheltuielilor 16](#_Toc108514572)[3.3 Selecția proiectelor 19](#_Toc108514573)[3.4 Depunerea și soluționarea contestațiilor 20](#_Toc108514574)[3.5 Renunțarea la cererea de finanțare 20](#_Toc108514575)[4 Depunerea cererilor de finanțare 21](#_Toc108514576)[4.1 Modalitatea de depunere a cererilor de finanțare 21](#_Toc108514577)[4.2 Limba utilizată la completarea cererii de finanțare 21](#_Toc108514578)[4.3 Cererea de finanțare și Anexe 21](#_Toc108514579)[4.3.1 Documentele statutare ale solicitantului (la depunerea cererii de finanțare) 22](#_Toc108514580)[4.3.2 Documentele privind identificarea reprezentantului legal al solicitantului (la depunerea cererii de finanțare) 22](#_Toc108514581)[4.3.3 Hotărârea Consiliului Local pentru implementarea proiectului 22](#_Toc108514582)[4.3.4 Declarația de consimțământ privind prelucrarea datelor cu caracter personal – Anexa 5 (la depunerea cererii de finanțare) 22](#_Toc108514583)[4.3.5 Declarația de eligibilitate a solicitantului – Anexa 5 (la depunerea cererii de finanțare) 22](#_Toc108514584)[4.3.6 Declarația de angajament a solicitantului – Anexa 5 (la depunerea cererii de finanțare) 22](#_Toc108514585)[4.3.7 Declarația pe proprie răspundere a reprezentantului legal al beneficiarului privind respectarea legislației specifice privind construcțiile în ceea ce privește amplasarea insulelor ecologice digitalizate. 23](#_Toc108514586)[4.3.8 Declarația privind eligibilitatea TVA aferentă cheltuielilor ce vor fi efectuate în cadrul proiectului propus spre finanțare – Anexa 5 (la depunerea cererii de finanțare) 23](#_Toc108514587)[4.3.9 Declarația privind respectarea principiului DNSH în implementarea proiectului – Anexa 5 (la depunerea cererii de finanțare) 23](#_Toc108514588)[4.3.10 Declarația de conformitate a investiției cu prevederile Ordinului ministrului sănătății nr. 119/2014 pentru aprobarea Normelor de igienă și sănătate publică privind mediul de viață al populației (Anexa 5) 23](#_Toc108514589)[4.3.11 Documente emise de APM local pentru demararea investiției, în conformitate cu prevederile legislației în domeniu (în maximum 3 luni de la contractare), aplicabil doar în cazul insulelor ecologice digitalizate subterane. 23](#_Toc108514590)[4.3.12 Document emis de AFM pentru certificarea gradului de colectare separată a deșeurilor pe raza solicitantului. 23](#_Toc108514591)[4.3.13 Documente privind imobilul teren pe care se propune a se realiza investiția (pentru proiectele care presupun construcții-montaj) 23](#_Toc108514592)[4.3.14 Documentația tehnico – economică și devizul general (pentru proiectele care presupun construcții-montaj) 23](#_Toc108514593)[4.3.15 Hotărârea de aprobare a documentației tehnico – economice și a indicatorilor tehnico – economici (pentru proiectele care presupun construcții-montaj) 24](#_Toc108514594)[4.4 Semnarea cererii de finanțare și a documentelor anexate 24](#_Toc108514595)[5 Contractarea și implementarea proiectelor 25](#_Toc108514596)[5.1 Contractarea proiectelor 25](#_Toc108514597)[5.1.1 Documente emise de APM pentru demararea investiției, în conformitate cu prevederile legislației în domeniu doar în cazul insulelor ecologice digitalizate subterane (dacă nu a fost prezentat la depunerea cererii de finanțare) 25](#_Toc108514598)[5.1.2 Documente privind terenurile pe care se propune a se realiza investiția (în cazul insulelor subterane) 25](#_Toc108514599)[5.1.3 Documentația tehnico – economică și devizul general (pentru proiectele care presupun construcții-montaj) 25](#_Toc108514600)[5.1.4 Hotărârea de aprobare a documentației tehnico – economice și a indicatorilor tehnico – economici (pentru proiectele care presupun construcții-montaj) 26](#_Toc108514601)[5.1.5 Certificate care să ateste lipsa datoriilor fiscale restante și graficul de reeșalonare a datoriilor către bugetul consolidat, daca este cazul, (la contractare) – documentul trebuie să se afle în perioada de valabilitate la data depunerii. 26](#_Toc108514602)[5.1.6 Certificatul de cazier judiciar (la contractare) – documentul trebuie să se afle în perioada de valabilitate la data depunerii. 26](#_Toc108514603)[5.1.7 Document emis de bancă/trezorerie care să conțină datele de identificare ale băncii/trezoreriei și ale contului aferent proiectului pentru care se solicită finanțare din PNRR (denumirea, adresa băncii/ trezoreriei, codul IBAN al contului în care se derulază operațiunile cu MMAP) 26](#_Toc108514604)[5.2 Implementarea și monitorizarea proiectelor 27](#_Toc108514605)[5.2.1 Autorizația de construire (AC) și Proiectul tehnic (PT) (pentru proiectele care presupun construcții-montaj) 29](#_Toc108514606)[5.2.2 Achizițiile 29](#_Toc108514607)[5.2.3 Finanțarea cheltuielilor eligibile 30](#_Toc108514608)[5.2.4 Perioada de durabilitate 32](#_Toc108514609)[6 Modificarea ghidului solicitantului 33](#_Toc108514610)[7 Anexe 33](#_Toc108514611) |

# INFORMAȚII OBIECTIV DE INVESTIȚII

## Pilonul, Componenta, Obiectivul General

Pilonul 1. Tranziția Verde

Componenta C3: MANAGEMENTUL DEȘEURILOR face parte din Pilonul I. Tranziție verde.

Obiectivul acestei componente reprezintă accelerarea procesului de extindere și modernizare a sistemelor de gestionare a deșeurilor în România, cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economie circulară.

Managementul Deșeurilor vizează îmbunătățirea implementării colectării separate, controlului și monitorizării parametrilor de calitate a mediului. Investițiile din cadrul Planului Național de Redresare și Reziliență în domeniul gestionării deșeurilor municipale contribuie cu 4,5% la ținta națională de atingere a ratei de 50% de reciclare și pregătire pentru reutilizare a deșeurilor municipale până în 2025, astfel cum este definită în Directiva-cadru privind deșeurile [Directiva 2008/98/CE modificată prin Directiva (UE) 2018/851].

Ghidul de finanțare va asigura faptul că alocarea aferentă investiției I.1.b va fi utilizată pentru realizarea de investiții pentru construirea de insule ecologice digitalizate (ansamblu de containere digitalizate), respectând Comunicarea Comisiei - Orientări tehnice privind aplicarea principiului de „a nu aduce prejudicii semnificative” în temeiul Regulamentului privind Mecanismul de redresare și reziliență (2021/C58/01).

**Investiția I.1.b: Construirea de insule ecologice digitalizate**

**Obiectiv general:** Accelerarea procesului de extindere și modernizare a sistemelor de gestionare a deșeurilor în România cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economia circulară.

**Obiectiv specific**: Dezvoltarea unui management al deșeurilor eficient, prin suplimentarea capacităților de colectare separată, pregătire pentru reutilizare și valorificare a deșeurilor în vederea continuării procesului de conformare cu prevederile directivelor specifice și a tranziției la economia circulară.

## Informații despre apelurile de proiecte

### Ce tip de apel de proiecte se lansează?

Pentru investiția I.1.b: Construirea de insule ecologice digitalizate PNRR/2022/ C3/S/I.1.B se lansează **apel de proiecte de tip competitiv**, pe principiul **selecției de proiecte pe bază de punctaj**, cu respectarea cerințelor privind încadrarea proiectului în specificațiile impuse de prezentul Ghid.

Apelul de proiecte este structurat în runde de atragere de fonduri.

**PNRR/2022/** **C3/S/I.1.B.1**

**Prima rundă de atragere de fonduri:**

* Apel deschis pentru toți beneficiarii eligibili pentru aceste apeluri de proiecte, în limita bugetului maxim eligibil prealocat.

Abordarea va fi de tip competitiv, cu termen limită de depunere a cererilor de finanțare, pe baza de criterii de punctaj.

**PNRR/2022/C3/S/I.1.B.2**

Dacă, după prima rundă de atragere de fonduri, rămân fonduri necontractate, acestea vor face obiectul celei de-**a doua runde de atragere de fonduri:**

* În această rundă abordarea va fi tot de tip competitiv, cu termen limită de depunere a cererilor de finanțare, pe bază de criterii de selecție.

Proiectele respinse în prima rundă pot fi redepuse în cadrul apelului de proiecte din a doua rundă, fiind considerate din punct de vedere procedural proiecte nou-depuse.

**...**

**PNRR/2022/C3/S/I.1.B.n**

**Până la epuizarea alocării financiare totale conform secțiunii 1.5.1.**

### Perioada în care pot fi depuse cereri de finanțare

* **Prima rundă:**
	+ Data deschidere apel de proiecte: ................2022
	+ Data și ora de începere a depunerii de proiecte:........2022, ora 10.00;
	+ Data și ora de închidere a depunerii de proiecte: .......2022, ora 23.59;
	+ Termen estimat pentru finalizarea etapei de verificare: .........2022.
* **Runda n**
	+ Data deschidere apel de proiecte: ................2022/2023
	+ Data și ora de începere a depunerii de proiecte:........2022/2023, ora 10.00;
	+ Data și ora de închidere a depunerii de proiecte: .......2022/2023, ora 23.59;
	+ Termen estimat pentru finalizarea etapei de verificare: .........2023.

## Activitățile sprijinite în cadrul investiției

Prin intermediul acestei măsuri vor fi sprijinite activități/acțiuni specifice pentru înființarea și dotarea de insule ecologice digitalizate (ansamblu de containere), pentru următoarele fluxuri de deșeuri colectate separat: deșeuri de hârtie și carton, deșeuri de plastic și metal, deșeuri de sticlă, deșeuri biodegradabile, deșeuri reziduale.

**Solicitantul poate să aleagă doar dintre următoarele tipuri de insule ecologice digitalizate:**

**Insula Tip 1: Insulă supraterană încasetată cu 5 containere de câte 1.1 metri cubi (mc) pentru toate cele 5 fracții: biodegradabil; rezidual; sticlă, plastic și metal, hârtie și carton.**

**Insula Tip 2: Insulă supraterană compusă din 5 containere supraterane staționare proiectate si fabricate conform standardelor europene in vigoare, cu următoarele capacități pentru cele 5 fracții:**

* **Biodegradabil: între 2 mc și 3 mc;**
* **Rezidual: între 2 mc și 3 mc;**
* **Sticlă: între 2 mc și 3 mc;**
* **Plastic și metal: între 3 mc și 5 mc;**
* **Hârtie și carton: între 3 mc și 5 mc.**

**Insula Tip 3: Insulă subterană cu containere individuale, compusă din 5 containere cu următoarele capacități pentru cele 5 fracții:**

* **Biodegradabil: între 2 mc și 3 mc;**
* **Rezidual: între 2 mc și 3 mc;**
* **Sticlă: între 2 mc și 3 mc;**
* **Plastic și metal: între 4 mc și 5 mc;**
* **Hârtie și carton: între 4 mc și 5 mc;**

**Structurile tipurilor de insule prezentate mai sus nu pot fi modificate.**

**Pentru insulele tip 2 și pentru insulele tip 3 sunt necesare autovehicule speciale pentru golirea containerelor.**

Pentru fiecare insulă ecologică digitalizată **va fi asigurat un număr de 200 de cartele de acces**.

Achiziționarea de cartele suplimentare cade în sarcina beneficiarului.

Insulele ecologice digitalizate supraterane **nu necesită** lucrări de construcții-montaj.

Insulele ecologice digitalizate subterane **necesită** lucrări de construcții-montaj, care vor fi realizate de beneficiar din surse proprii.

Activitățile sunt eligibile doar dacă sunt respectate toate criteriile de eligibilitate prevăzute în prezentul ghid.

## Tipuri de solicitanți

Tipurile de solicitanți care pot depune cereri de finanțare sunt:

* **Unitățile Administrativ-Teritoriale (inclusiv subdiviziunile/sectoarele acestora) organizate la nivel de municipiu și oraș**.

## Alocarea apelului de proiecte

### Alocarea financiară totală

**Alocarea financiară** acordată prin PNRR pentru lucrările destinate construirii și operaționalizării de insule ecologice digitalizate (ansamblu de containere digitalizate pentru colectarea separată de deșeuri menajere) este de 260.130.000 Euro, din care 60.030.000 euro reprezintă alocare financiară suplimentară[[1]](#footnote-1) de 30% din sumele alocate prin PNRR investiției, distribuite astfel:

* Alocare financiară din PNRR: 200.100.000 Euro
* Alocare financiară suplimentară, pe lângă finanțarea din PNRR, conform art. 24 alin (1) din Ordonanță de urgență nr. 124/2021: 60.030.000 Euro.
* Alocare financiară totală: 260.130.000 Euro.

### Alocarea financiară în funcție de investiție

**Bugetul alocat programului va fi divizat în funcție de tipul investiției** pentru lucrările destinate construirii și operaționalizării de insule ecologice digitalizate (ansamblu de containere digitalizate pentru colectarea separată de deșeuri menajere) aleasă de solicitant, după cum urmează:

* **Insule supraterane încasetate cu containere de 1.1 metri cubi: alocare 48.130.000 Euro (aprox. 4.814 insule ecologice digitalizate).**
* **Insule supraterane cu containere individuale: alocare: 143.184.000 Euro (aprox. 7.563 insule ecologice digitalizate).**
* **Insule subterane cu containere individuale: alocare: 68.750.000 Euro (aprox. 1.375 insule ecologice digitalizate).**

Cursul valutar utilizat este cursul InforEuro aferent lunii mai 2021 de 1 euro = 4.9195 lei, valabil la data de 31.05.2021.

### Alocarea financiară la nivel de proiect

**Valoarea maximă eligibilă a proiectului corespunde unui** cost unitar eligibil, după cum urmează:

* + Insule supraterane încasetate cu containere de 1.1 metri cubi – 10.000 Euro/ insulă, fără TVA;
	+ Insule supraterane cu containere individuale – 19.000 Euro/ insulă, fără TVA;
	+ Insule subterane cu containere individuale – 50.000 Euro/ insulă, fără TVA;

 **Un beneficiar poate să depună mai multe cereri de finanțare, dar cuantumul total cumulat al finanțării acordat în cadrul Investiției 1, Subinvestițiile 1.a, 1.b, 1.c nu poate depăși pragul maxim de 15 milioane de euro per beneficiar.**

Cursul valutar utilizat este cursul InforEuro aferent lunii mai 2021 de 1 euro = 4.9195 lei, valabil la data de 31.05.2021.

O cerere de finanțare poate include un număr maxim de insule ecologice digitalizate corelat cu numărul de locuitori ai UAT-ului beneficiar, conform următorului tabel:

|  |  |
| --- | --- |
| **Număr de locuitori ai UAT-ului Beneficiar** | **Număr maxim de Insule ecologice digitalizate care poate fi solicitat spre finanțare** |
| Sub 20.000 locuitori |  25 insule ecologice digitalizate |
| Între 20.001 și 50.000 locuitori |  50 insule ecologice digitalizate |
| Între 50.001 și 100.000 locuitori | 100 insule ecologice digitalizate |
| Între 100.001 și 200.000 locuitori | 200 insule ecologice digitalizate |
| Peste 200.001 locuitori | 275 insule ecologice digitalizate |

Rata de finanțare acordată prin PNRR este de 100% din valoarea cheltuielilor eligibile ale proiectului, fără TVA.

În cazul proiectelor depuse în cadrul PNRR, valoarea TVA aferentă cheltuielilor eligibile va fi suportată de la bugetul de stat, din bugetul coordonatorului de reforme și/sau investiții pentru Componenta 3 – Managementul Deșeurilor – Ministerul Mediului, Apelor și Pădurilor, în conformitate cu legislația în vigoare. În condițiile în care cheltuiala aferentă TVA a fost solicitată, ea este eligibilă doar dacă nu este recuperabilă, rambursabilă sau compensată prin orice alte mijloace potrivit prevederilor legale.

În afara valorii eligibile a proiectului, orice altă cheltuială constituie cheltuială neeligibilă și va fi suportată de beneficiar.

## Indicatorii apelului de proiecte

* Nr. insulelor ecologice digitalizate înființate și operaționale;
* Cantitatea de deșeuri reciclabile colectate separat și reciclate;
* Cantitatea de deșeuri biodegradabile colectate separat și reciclate;

|  |  |  |  |
| --- | --- | --- | --- |
| **Rezultate** | **Număr la începutul implementării proiectului** | **Număr la finalul implementării proiectului** | **Țintă** |
| Insule ecologice digitalizate înființate și operaționale | Nr. | Nr.  | **Nr.** |
| Cantitatea de deșeuri reciclabile colectate separat și reciclate | kg | kg | kg |
| Cantitatea de deșeuri biodegradabile colectate separat și reciclate | kg | kg | kg |

**Indicatorii vor fi preluați în cererea de finanțare, centralizat, la nivel de proiect.**

Calendarul avut în vedere este următorul:

* Construirea și operaționalizarea până în Q4 2024 a cel puțin 7.000 de insule ecologice digitalizate;
* Construirea și operaționalizarea până în Q2 2026 a 13.752 de insule ecologice digitalizate.

# Ajutor de stat

Investițiile care dezvoltă/modernizează/completează infrastructura publică existentă de gestionare a deșeurilor la nivel de județ sau oraș pot implica ajutor de stat sub formă de compensație pentru prestarea unui Serviciu de Interes Economic General (SIEG), în baza deciziei CE 2012/21/UE privind aplicarea art. 6, alin. (2) din Tratatul privind funcționarea Uniunii Europene în cazul ajutoarelor de stat sub formă de compensații pentru obligația de serviciu public acordate anumitor întreprinderi cărora le-a fost încredințată prestarea unui SIEG.

În situațiile excepționale în care încredințarea exploatării infrastructurii se realizează în mod direct către operatori existenți, iar aceștia primesc un avantaj, măsura poate reprezenta ajutor de stat și va respecta condițiile prevăzute în Decizia CE 2012 / 21/ UE privind aplicarea art. 6, alin. 2 din Tratatul privind funcționarea Uniunii Europene **în cazul ajutoarelor de stat sub formă de compensații pentru obligația de serviciu public acordate anumitor întreprinderi cărora le-a fost încredințată prestarea unui SIEG**.

Se aplică schema de ajutor de stat instituită la nivel național specifică finanțării investițiilor necesare pentru dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/ comune prin înființarea de centre de colectare prin aport voluntar, înființarea de centre integrate prin aport voluntar și construirea de insule ecologice digitalizate, aprobată prin Ordinul ministrului mediului, apelor și pădurilor cu nr. 1541/2022.

Ajutorul de stat se acordă sub forma de alocări financiare nerambursabile asigurate prin Planul Național de Redresare și Reziliență și prevăzute în bugetul furnizorului de ajutor de stat (MMAP) și nu va depăși pragul mediu de 15 milioane de euro anual per serviciu de interes economic general, per beneficiar.

# Evaluarea, Eligibilitatea Solicitantului, Proiectului, Eligibilitatea Cheltuielilor și Selecția Proiectelor

## Evaluarea eligibilității solicitantului și a proiectului

Cererea de finanțare (inclusiv anexele/modelele la cererea de finanțare) completată de către solicitant, face obiectul verificării eligibilității solicitantului și a proiectului, pe baza criteriilor enumerate în continuare.

Ulterior depunerii, cererile de finanțare vor intra într-un sistem competitiv de verificare, cu condiția întrunirii criteriilor de eligibilitate, respectiv, încadrării în alocarea aferentă apelului.

După depunerea cererii de finanțare, se va analiza și verifica respectarea criteriilor de conformitate administrativă și de eligibilitate. Verificarea eligibilității va urmări în principal, existența informațiilor în secțiunile din cererea de finanțare și a anexelor, valabilitatea documentelor, precum și respectarea criteriilor de eligibilitate (cele ce trebuie îndeplinite obligatoriu în această etapă).

**Criteriile de eligibilitate trebuie respectate de solicitant, la momentul depunerii proiectului, contractării, implementării, precum și pe perioada de durabilitate a contractului de finanțare, în condițiile stipulate de acesta.**

Solicitantul eligibil, în sensul prezentului ghid, reprezintă entitatea care îndeplinește cumulativ criteriile enumerate și prezentate în cadrul acestei secțiuni.

MMAP poate transmite solicitări de clarificări/completări asupra cererii de finanțare și/sau a anexelor la aceasta. În cazul în care, în urma verificării documentelor transmise de către solicitanți, există necorelări în cadrul cererii de finanțare și/sau între cererea de finanțare și documentele suport, MMAP poate solicita clarificări cu scopul ca documentațiile de contractare să fie corecte și corelate.

Termenul maxim de răspuns la solicitarea de clarificări este de 5 zile lucrătoare. Se va avea în vedere încadrarea în termenul estimat pentru finalizarea etapei de verificare, conform secțiunii 1.2.2.

Pot fi depuse inclusiv documente care au fost emise ulterior depunerii cererii de finanțare.

În cazul proiectelor (cererilor de finanțare) care cuprind mai multe insule, dacă în urma procesului de verificare a eligibilității una sau mai multe insule este/sunt declarată/e neeligibilă/e, proiectul (cererea de finanțare) va trece în etapa următoare, fiind acceptate la finanțare doar insulele ecologice eligibile.

După finalizarea etapei de verificare a conformității administrative și a eligibilității, solicitantul va fi notificat asupra rezultatului verificării.

### Solicitantul se încadrează în categoria solicitanților eligibili

Solicitantul trebuie să se încadrează în tipurile de solicitanți eligibili de la secțiunea 1.4. din prezentul Ghid.

UAT-urile organizate la nivel de municipiu și oraș definite conform Ordonanței de urgență a Guvernului nr. 57/2019 privind Codul Administrativ, cu modificările și completările ulterioare.

### Solicitantul și/sau reprezentantul legal NU se încadrează în niciuna dintre situațiile de neeligibilitate prezentate în Declarația de eligibilitate (Anexa 5).

Pentru completarea cererii de finanțare se va utiliza **Declarația de eligibilitate** în care sunt detaliate situațiile în care solicitantul și/sau reprezentantul legal NU trebuie să se regăsească pentru a fi beneficiarul finanțării din cadrul acestei investiții.

Solicitantul nu trebuie să se afle în următoarele situații începând cu data depunerii cererii de finanțare, pe perioada de verificare și contractare:

1. În incapacitate de plată/în stare de insolvență, conform Ordonanței de Urgență a Guvernului nr. 46/2013 privind criza financiară și insolvența unităților administrativ – teritoriale, respectiv conform Legii nr. 85/2014 privind procedura insolvenței, cu modificările și completările ulterioare, după caz;
2. În stare de faliment/insolvență sau obiectul unei proceduri de lichidare sau de administrare judiciară, a încheiat acorduri cu creditorii, în cadrul procedurilor anterior menționate, și-a suspendat activitatea economică sau face obiectul unei proceduri în urma acestor situații sau în situații similare în urma unei proceduri de aceeași natură prevăzute de legislația sau de reglementările naționale;
3. Să facă obiectul unei proceduri legale pentru declararea sa într-una din situațiile de la punctul a);
4. Prezintă obligații de plată a impozitelor, taxelor și contribuțiilor de asigurări sociale către bugetele componente ale bugetului general consolidat, și a bugetului local în conformitate cu prevederile legale în vigoare în România;
5. Să fie găsit vinovat, printr-o hotărâre judecătorească definitivă, pentru comiterea unei fraude/infracțiuni referitoare la obținerea și utilizarea fondurilor europene și/sau a fondurilor publice naționale aferente acestora, în conformitate cu prevederile Codului Penal aprobat prin Legea nr. 286/2009, cu modificările și completările ulterioare;
6. Să nu dețină capacitatea de implementare tehnică și administrativă a proiectului.
7. Să fie subiectul unui ordin de recuperare în urma unei decizii privind declararea unui ajutor ca fiind ilegal și incompatibil cu piața internă ce nu a fost executat deja și creanța nu a fost integral recuperată.
8. Să fie găsit vinovat, în activitatea desfășurată anterior începerii proiectului, printr-o hotărâre judecătorească definitivă de infracțiuni împotriva mediului.

Reprezentantul legal care își exercită atribuțiile de drept pe perioada procesului de evaluare și contractare trebuie să nu se afle într-una din situațiile de mai jos:

1. Să fie subiectul unui conflict de interese, astfel cum este definit în legislația națională/comunitară în vigoare sau să se afle într-o situație care are sau poate avea ca efect compromiterea obiectivității și imparțialității procesului de evaluare, contractare și implementare a proiectului;
2. Să se afle în situația de a induce grav în eroare MMAP, prin furnizarea de informații incorecte în cadrul prezentului apel de proiecte sau a altor apeluri de proiecte derulate în cadrul PNRR.
3. Să se afle în situația de a încerca/de a fi încercat să obțină informații confidențiale sau să influențeze comisiile de evaluare pe parcursul procesului de evaluare a prezentului apel de proiecte derulate în cadrul PNRR;
4. Să fi fost subiectul unei judecăți de tip res judicata pentru fraudă, corupție, implicarea în organizații criminale sau în alte activități ilegale, în detrimentul intereselor financiare ale Comunității Europene;
5. Să fi suferit condamnări definitive în cauze referitoare la obținerea și utilizarea fondurilor europene și/sau a fondurilor publice naționale aferente acestora.

### Solicitantul face dovada capacității de finanțare a proiectului pentru cheltuielile neeligibile

Solicitantul va completa și semna **Declarația de angajament** (Anexa 5), iar datele din Declarația de angajament vor fi corelate cu cele din Decizia/Hotărârea de aprobare a depunerii proiectului.

### Solicitantul se angajează că va asigura mentenanța investiției pe o perioadă de minimum 5 ani de la data ultimei plăți

Solicitantul, în cazul în care va primi finanțare din PNRR pentru investiții în infrastructură, trebuie ca pe perioada de durabilitate:

* să mențină investiția realizată (asigurând mentenanța și serviciile asociate necesare);
* să nu realizeze o modificare asupra calității de proprietar/administrator al infrastructurii, decât în condițiile prevăzute în contractul de finanțare;
* să nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale investiției.

Pe perioada de durabilitate a proiectului se înțelege perioada de menținere a obligatorie a investiției după finalizarea implementării proiectului (minimum 5 (cinci) ani de la efectuarea plății finale).

### Solicitantul face dovada conformității cu prevederile cuprinse în planurile județene de gestionare a deșeurilor/Planul de gestionare a deșeurilor Municipiului București.

Investiția propusă trebuie să fie în conformitate cu prevederile cuprinse în planurile județene de gestionare a deșeurilor/Planul Municipal de Gestionare a Deșeurilor pentru București aprobate, în ceea ce privește colectarea separată a deșeurilor menajere, pentru următoarele fracții colectate separat: deșeuri de hârtie și carton, deșeuri de plastic, deșeuri de metal, deșeuri de sticlă, biodeșeuri, deșeuri reziduale.

Fiecare insulă ecologică trebuie să deservească minimum 200 de locuitori/apartamente.

Îndeplinirea cerinței se va descrie în Cererea de finanțare/Documentația tehnico-economică, după caz.

### În cazul insulelor ecologice subterane, solicitantul face dovada faptului că imobilul – teren pe care urmează a se realiza investiția îndeplinește următoarele cerințe:

Pentru desfășurarea lucrărilor de construcții-montaj, solicitantul demonstrează drepturile asupra imobilului, obiect al proiectului, respectiv dreptul de proprietate publică sau dreptul de administrare a imobilului aflat în proprietate publică, conform legislației în vigoare, după caz, pe o perioadă de cinci ani de la data previzionată pentru efectuarea plății finale în cadrul proiectului.

Unde este cazul, se va prezenta și avizul proprietarului de drept al terenului privind posibilitatea desfășurării lucrărilor de construcție.

În plus, pentru completarea cererii de finanțare se va utiliza Declarația de eligibilitate (Anexa 5), în care sunt detaliate condițiile cumulative pe care trebuie să le îndeplinească imobilul/imobilele care fac obiectul proiectului propus spre finanțare, respectiv:

* Să fie liber de sarcini sau interdicții ce afectează implementarea proiectului;
* să nu facă obiectul unor litigii având ca obiect dreptul invocat de către solicitant pentru realizarea proiectului, aflate în curs de soluționare la instanțele judecătorești;
* Să nu facă obiectul revendicărilor potrivit unor legi speciale sau dreptului comun;
* Să se afle în proprietatea solicitantului sau acesta deține un drept real asupra imobilului – teren cel puțin până la 31.12.2035.

Proiectul devine neeligibil dacă intervine o hotărâre judecătorească definitivă prin care este afectat dreptul de proprietate/administrare (privind imobilul-teren) până la finalizarea perioadei de durabilitate.

### În cazul insulelor ecologice supraterane, reprezentantul legal al solicitantului își asumă, prin declarație pe proprie răspundere, că investiția va fi amplasată în zonele de blocuri situate pe raza Unității Administrativ teritoriale beneficiare.

### Solicitantul face dovada încadrării proiectului în criteriile legale privind distanța de amplasare, în conformitate cu prevederile Ordinului Ministrului sănătății nr. 119/2014 pentru aprobarea Normelor de igienă și sănătate publică privind mediul de viață al populației, cu modificările și completările ulterioare.

Solicitantul va completa și semna **Declarația de conformitate** (Anexa 5)

### Activitățile proiectului se încadrează în acțiunile specifice sprijinite în cadrul prezentei investiții

Prin intermediul acestei măsuri vor fi sprijinite activități/acțiuni specifice pentru înființarea și dotarea de insule ecologice digitalizate (ansamblu de containere) preponderent în zone de blocuri de apartamente, pentru următoarele fluxuri de deșeuri colectate separat: deșeuri de hârtie și carton, deșeuri de plastic, deșeuri metalice, deșeuri de sticlă, deșeuri biodegradabile, deșeuri reziduale.

Insula ecologică este un ansamblu de containere digitalizate destinate colectării separate a deșeurilor, iar accesul este asigurat pe bază de cartelă electronică.

Insulele ecologice sunt compuse dintr-un ansamblu de containere pentru colectarea separată a deșeurilor, subterane sau supraterane, protejate anti-vandalism și împotriva accesului neautorizat, dotate cu acces digitalizat pentru persoanele fizice arondate, modul GSM pentru transmisie date, bază de date privind beneficiarii serviciului și interfață de facturare pentru toate UAT-urile beneficiare. Datele sunt agregate și utilizate într-un sistem digital, instrument principal de monitorizare și raportare.

Sunt colectate informații privind volumele și tipurile de deșeuri colectate precum și persoanele care introduc deșeurile în containere. Datele sunt agregate și utilizate într-un sistem digital, instrument principal de monitorizare și raportare.

MMAP va pune la dispoziția solicitantului, modele de insule ecologice digitalizate, subterane și supraterane.

Prin cererea de finanțare, solicitantul poate opta pentru fiecare tip de insulă ecologică digitalizată, anume subterană sau supraterană, fie pentru o combinație între tipurile puse la dispoziție, cu încadrarea în numărul total de insule precizat în tabelul de mai jos.

|  |  |
| --- | --- |
| **Număr de locuitori ai UAT-ului Beneficiar** | **Număr maxim de Insule ecologice digitalizate care poate fi solicitat spre finanțare** |
| Sub 20.000 locuitori |  25 insule ecologice digitalizate |
| Între 20.001 și 50.000 locuitori |  50 insule ecologice digitalizate |
| Între 50.001 și 100.000 locuitori | 100 insule ecologice digitalizate |
| Între 100.001 și 200.000 locuitori | 200 insule ecologice digitalizate |
| Peste 200.001 locuitori | 275 insule ecologice digitalizate |

Operarea insulelor ecologice digitalizate va fi realizată de către serviciul specific de salubritate din cadrul primăriei sau de către operatorul de salubritate desemnat la nivelul UAT la momentul finalizării proiectului de investiții.

**Toate lucrările ce vor fi efectuate în cadrul proiectului trebuie să fie fundamentate.**

### Proiectul propus spre finanțare se încadrează în valoarea maximă eligibilă

Proiectul se încadrează în valoarea maximă eligibilă, astfel cum este menționată la secțiunea 1.5.2.

### Proiectul propus spre finanțare include doar activități desfășurate după 1 februarie 2020.

Activitățile/lucrările efectuate după 1 februarie 2020 sunt considerate cheltuieli eligibile în cadrul PNRR, cu condiția ca Solicitantul să facă dovada că acestea au fost efectuate în scopul implementării proiectului de investiții, respectiv cu condiția demonstrării, înainte de finalizarea activităților proiectului, a îndeplinirii criteriilor de eligibilitate din prezentul ghid, inclusiv privind implementarea principiului „Do No Significant Harm” (DNSH), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile din punct de vedere al mediului.

### Perioada de implementare a activităților proiectului nu poate depăși 30.09.2024

Perioada de implementare a activităților proiectului se referă atât la activitățile realizate înainte de depunerea cererii de finanțare, cât și la activitățile ce urmează a fi realizate după momentul semnării contractului de finanțare a proiectului.

În cazul în care solicitantul optează pentru insule digitalizate subterane, pentru terenurile pe care se va desfășura proiectul de investiție, altele decât cele aflate în proprietate, Solicitantul va face dovada asigurării funcționalității pe perioada sustenabilității proiectului, adică pentru cel puțin 5 ani de la finalizarea oficială a activităților din cadrul proiectului.

### Proiectul respectă principiul „Do No Significant Harm” (DNSH)

Solicitantul va declara respectarea obligațiilor prevăzute în PNRR pentru implementarea principiului „Do No Significant Harm” (DNSH) („A nu prejudicia în mod semnificativ”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile, pe toată durata de implementare a proiectului.

Se va vedea Declarația privind respectarea aplicării principiului DNSH în implementarea proiectului (Anexa 5) și informațiile/documentele prezentate în implementarea proiectului pentru demonstrarea modului de aplicare a principiului DNSH.

În situația în care solicitantul nu demonstrează implementarea principiului de „a nu prejudicia în mod semnificativ” (DNSH – „Do No Significant Harm”) și nu prezintă documentele justificative, MMAP va emite decizii de reziliere a contractelor de finanțare, cu recuperarea sumelor acordate necuvenit.

### Respectarea principiilor privind dezvoltarea durabilă, egalitatea de șanse, de gen, nediscriminarea, accesibilitatea

În procesul de pregătire, verificare, implementare și durabilitate a contractului de finanțare, solicitantul respectă legislația națională și comunitară aplicabilă în domeniul egalității de șanse, de gen, nediscriminare și accesibilitate.

Se va vedea **Declarația de angajament** (Anexa 5). Aspectele se corelează cu informațiile completate în cererea de finanțare.

## Eligibilitatea cheltuielilor

Baza legală pentru stabilirea eligibilității cheltuielilor:

* Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de Redresare și Reziliență;
* Ordonanța de Urgență nr. 124 din 13 decembrie 2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență.

În cadrul unui proiect cheltuielile pot fi eligibile și neeligibile. Finanțarea va fi acordată doar pentru plata cheltuielilor eligibile și a TVA.

Fondurile nerambursabile vor fi acordate beneficiarilor pentru investiții, după cum urmează:

1. **Cheltuieli pentru realizarea insulelor ecologice digitalizate**
	* Achiziția de containere digitalizate pentru colectarea separată a deșeurilor în conformitate cu criteriile specifice acestui ghid.
	* Cheltuieli conexe necesare pentru realizarea Eco – insulelor, cheltuieli cu sisteme de protecție anti-vandalism și împotriva accesului neautorizat;
	* Cheltuieli cu platforma software necesară operării eco – insulelor și administrării datelor;
	* cheltuielile cu proiectare - capitol 3 din conținutul-cadru al devizului general aprobat prin Hotărârea Guvernului nr. 907/2016, cu modificările și completările ulterioare;
	* Probe tehnologice și teste;
	* Alte costuri generale necesare implementării proiectului.
	* Cheltuieli efectuate de solicitanți pentru achiziționarea de eco-insule digitalizate înainte de semnarea contractului de finanțare, dar nu mai devreme de 01 februarie 2020, cu condiția ca acestea să respecte cerințele minime și obligatorii prevăzute la secțiunea 1.3 din ghid, să îndeplinească criteriile de eligibilitate din prezentul ghid, iar digitalizarea acestor eco-insule să se realizeze până la semnarea contractului de finanțare.
2. **Cheltuieli privind informarea și publicitatea. Vor fi respectate prevederile manualului de identitate vizuală (MIV) al PNRR**
	* Cheltuieli cu emiterea comunicatelor de presă privind începerea lucrărilor;
	* Cheltuieli cu panourile publicitare provizorii afișate la locul implementării proiectului;
	* Cheltuieli cu panouri/ autocolante publicitare permanente afișate după finalizarea proiectului;
	* Cheltuieli ocazionate de campaniile de informare și conștientizare a populației/grupului țintă.
3. **Cheltuieli privind punerea in funcțiune a containerelor digitalizate.**

Costurile generale reprezentând plata arhitecţilor, inginerilor şi consultanţilor, taxelor legale, a studiilor de fezabilitate/documentaţiilor de avizare a lucrărilor de intervenţii, a proiectului tehnic, achiziţionarea de licenţe şi patente, pentru pregătirea şi/sau implementarea proiectului, direct legate de investiție, se vor încadra în maximum 10% din totalul cheltuielilor eligibile pentru proiectele care prevăd construcții – montaj, respectiv în maximum 5% din totalul cheltuielilor eligibile pentru proiectele care nu prevăd lucrări de construcții-montaj.

Este eligibilă taxa pe valoarea adăugată aferentă cheltuielilor eligibile în condițiile în care aceasta a fost solicitată și nu este recuperabilă, rambursabilă sau compensată prin orice alte mijloace potrivit prevederilor legale.

Pot fi solicitate cereri de transfer și pentru avansurile facturate și prevăzute în contractele încheiate de beneficiar cu contractorii săi, în limita a maximum 30% din valoarea totala a fiecărui contract.

Cheltuielile necesare pentru implementarea proiectului sunt eligibile dacă:

* sunt realizate efectiv după data de 01.02.2020 şi sunt în legătură cu îndeplinirea obiectivelor investiţiei,
* sunt efectuate pentru realizarea investiţiei cu respectarea rezonabilităţii costurilor (respectarea legislației în domeniul achizițiilor publice);
* sunt efectuate cu respectarea prevederilor contractului de finanţare semnat;
* sunt înregistrate în evidenţele contabile ale beneficiarului, sunt identificabile, verificabile şi sunt susţinute de originalele documentelor justificative, în condiţiile legale prevăzute de prezentul Ghid.

Cheltuielile privind costurile generale ale proiectului, inclusiv cele care sunt efectuate înaintea aprobării finanțării, sunt eligibile dacă

* sunt prevăzute sau rezultă din aplicarea legislației în vederea obținerii de avize, acorduri şi autorizații necesare implementării activităților eligibile ale operațiunii sau rezultă din cerințele minime impuse de PNRR;
* sunt aferente, după caz: unor studii şi/sau analize privind durabilitatea economică și de mediu, studiu de fezabilitate, proiect tehnic, document de avizare a lucrărilor de intervenție, întocmite în conformitate cu prevederile legislației în vigoare;
* sunt aferente activităților de coordonare şi supervizare a execuției şi recepției lucrărilor de construcții ‐ montaj.

Următoarele cheltuieli **NU** vor fi considerate eligibile:

* Sumele care vor depăși pragurile menționate la secțiunea 1.5.2. și valoarea TVA aferentă acestora;
* Amenajarea platformei betonate pe/în care se va amplasa ansamblul de containere digitalizate pentru colectarea separată a deșeurilor menajere;
* Achizițiile cu activele corporale „second-hand”;
* Achiziția de mijloace de transport, inclusiv a celor pentru transportul deșeurilor.

**NU sunt eligibile cheltuielile realizate ca urmare a unor activități finanțate în cadrul Programelor Operaționale din perioada 2014 – 2020 sau a altor programe finanțate din surse de finanțare nerambursabile.**

Solicitantul se va asigura cu privire la evitarea dublei finanțări a lucrărilor de intervenție/activităților propuse prin proiect cu cele realizate asupra aceleiași infrastructuri/aceluiași segment de infrastructură implementate prin alte Programe Operaționale, sau prin alte programe cu surse publice de finanțare. În cazul identificării unei situații de dublă finanțare, MMAP poate emite decizii de reziliere a contractelor de finanțare, cu recuperarea sumelor acordate necuvenit.

Proiectul poate fi complementar cu alte proiecte implementate sau cu alte programe cu surse publice de finanțare sau componente din cadrul PNRR, care vizează sistemul de gestiune a deșeurilor.

Cheltuielile neeligibile vor fi suportate integral de către beneficiarul finanțării.

Beneficiarii care au încheiat contracte de finanțare cu MMAP și care nu finalizează proiectul în perioada de eligibilitate a cheltuielilor vor suporta din bugetul propriu sumele necesare finalizării proiectelor după această perioadă (cheltuieli neeligibile).

În etapa de evaluare, pentru cheltuielile neeligibile care nu respectă condițiile de eligibilitate enunțate, se poate acorda beneficiarului posibilitatea de trecere a lor pe neeligibil. În caz contrar acestea vor conduce la diminuarea de către MMAP a valorii eligibile a proiectului.

Se va asigura de către solicitant evitarea dublei finanțări a lucrărilor de intervenție/activităților propuse prin proiect cu cele realizate asupra aceleiași infrastructuri/aceluiași segment de infrastructură implementate prin POIM, PODD, prin alte programe operaționale sau prin alte programe cu surse publice de finanțare. În cazul identificării unei situații de dublă finanțare, se vor emite decizii de reziliere a contractelor de finanțare și se vor recupera sumele acordate necuvenit.

## Selecția proiectelor

Proiectele vor fi selectate pentru finanțare în ordinea priorităților stabilite prin PNRR pe baza criteriilor de selecție enunțate în continuare și incluse în Grila de verificare a criteriilor de selecție, Anexa 5 la prezentul ghid.

Evaluarea proiectelor se va face după trei criterii majore:

|  |  |  |
| --- | --- | --- |
| Codificare | Criteriu de selecție | Punctaj  |
| CS1 | Capacitatea de generare a deșeurilor în raport cu dimensiunea localității | 50 |
| CS1.1 | Municipiul București și subdiviziuni ale acestuia | 50 |
| CS1.2 | Municipii de rang I | 45 |
| CS1.3 | Municipii de rang II | 40 |
| CS1.4 | Orașe | 35 |
| CS2 | Gradul actual scăzut de colectare separată a deșeurilor | 40 |
| CS2.1 | Sub 15% grad de colectare separată | 40 |
| CS2.2 | Între 15% și 50% grad de colectare separată | 30 |
| CS3 | Disponibilitatea instalațiilor existente de tratare a deșeurilor | 10 |
| CS3.1 | Există instalații de tratare a deșeurilor  | 10 |
| CS3.2 | Nu există instalații de tratare a deșeurilor  | 0 |

Punctajul total acordat proiectului reprezintă suma notelor acordate celor 3 criterii, respectiv între 0 și 100 de puncte.

**Criterii de departajare:** Pentru proiectele care însumează același punctaj, vor fi prioritizate proiectele pentru care există spațiu amenajat de amplasare a insulelor ecologice digitalizate. Dacă este cazul, se va utiliza ca ultim criteriu de departajare gradul actual scăzut de colectare separată a deșeurilor.

Proiectele a căror prescorare (realizată de solicitant în Cererea de finanțate) însumează 80 de puncte (pragul se poate modifica în urma consultării) sau mai mult, vor fi preluate automat pentru verificarea eligibilității și a selecției, inclusiv înainte de închiderea perioadei de depunere. Pentru proiectele eligibile care au obținut un punctaj mai mare sau egal cu 80 de puncte în urma verificărilor, respectiv înainte de finalizarea perioadei de verificare precum și în limita alocării, MMAP va proceda la notificarea Solicitanților cu privire la selectare/neselectarea proiectului pentru finanțare. Pentru aceste proiecte, MMAP va publica pe site o Listă INTERMEDIARĂ a proiectelor selectate pentru finanțare din PNRR.

În limita alocării neconsumate în urma Listei intermediare a proiectelor selectate, restul proiectelor depuse vor fi preluate pentru verificare și selecție în ordinea descrescătoare a punctajului primit în urma prescorării, respectiv până la epuizarea alocării.

După finalizarea etapei de evaluare pentru toate proiectele eligibile, MMAP va proceda la întocmirea Raportului proiectelor selectare pentru finanțare din PNRR, respectiv publicarea acesteia pe site-ul <http://pnrr.mmap.ro/> și notificare Solicitanților cu privire la selectarea/neselectarea proiectului pentru finanțare.

## Depunerea și soluționarea contestațiilor

În cazul în care solicitanții se consideră nemulțumiți de rezultatul verificării conformității administrative și a eligibilității, respectiv de rezultatul verificării criteriilor de selecție și a punctajului acordat, aceștia pot depune o singură contestație, în termen de 5 zile lucrătoare de la data înștiințării de către MMAP a rezultatului asupra procesului de verificare. Contestațiile depuse după termenul anterior de 5 zile lucrătoare vor fi respinse, rezultatul inițial fiind menținut.

Decizia MMAP privind soluționarea contestațiilor este finală, iar contestatarul nu mai poate înainte MMAP o nouă contestație având același obiect.

## Renunțarea la cererea de finanțare

Retragerea cererii de finanțare se va face numai de către reprezentantul legal sau de către persoana împuternicită prin mandat/ împuternicire specială, în baza Ordinului/ Deciziei/ Hotărârii de retragere a proiectului (cererii de finanțare).

Retragerea solicitării de finanțare se va realiza prin sistemul informatic, până la momentul semnării contractului de finanțare.

# Depunerea cererilor de finanțare

## Modalitatea de depunere a cererilor de finanțare

Cererile de finanțare, precum și răspunsurile la solicitările de clarificări se vor depune prin aplicația electronică de pe site-ul <http://pnrr.mmap.ro/>, doar în intervalele de depunere menționate la secțiunea 1.2.2. Nu se pot transmite cereri de finanțare în afara perioadei de depunere, aplicația blocând înregistrarea acestora.

Data depunerii Cererii de finanțare este considerată data transmiterii solicitării prin aplicația informatică, preluată din registratură.

Cererile de finanțare depuse prin intermediu aplicației informatice, precum și toate documentele care le însoțesc, se vor transmite sub semnătură electronică extinsă a reprezentantului legal al beneficiarului, certificată în conformitate cu prevederile legale în vigoare.

Cererile de finanțare se vor completa cu valorile eligibile ale proiectelor generate de către aplicația de investiții PNRR, exprimate în lei, fără TVA, luând în considerare cursul InforEuro aferent lunii mai 2021 de 1 euro = 4.9195 lei.

La transmitere, fiecare cerere de finanțare va primi un număr de înregistrare, conținând data și ora înregistrării, acesta fiind comunicat solicitantului în mod automat, prin aplicația informatică. Orice corespondență ulterioară va face referire, în mod obligatoriu, la numărul de înregistrare a cererii de finanțare.

Solicitanții vor putea retrage/modifica o cerere de finanțare în termen de 3 zile de la data și ora înregistrării. În acest caz, solicitanții vor avea posibilitatea de a modifica și retransmite cererea de finanțare, urmând aceleași reguli și în limita bugetului disponibil sesiunii de depunere.

Detalii cu privire la procedura de depunere și modul de completare a cererilor de finanțare sunt prezentate în secțiunea 4 din prezentul ghid.

## Limba utilizată la completarea cererii de finanțare

Limba utilizată la completarea cererii de finanțare este limba română.

Pentru toate documentele anexate, redactate în alte limbi, dacă este cazul, se va atașa o traducere în limba română realizată de un traducător autorizat, fie de beneficiar (caz în care pe traducere acesta va face mențiunea „îmi asum răspunderea privind corectitudinea traducerii” și va semna).

## Cererea de finanțare și Anexe

Cererea de finanțare este compusă din:

* Cererea de finanțare;
* Anexele la cererea de finanțare – documentele completate de solicitant sau, după caz, scanate, salvate în format pdf, semnate digital și încărcate în aplicația informatică.

Documentele încărcate în aplicația informatică, ca parte din cererea de finanțare, trebuie să fie lizibile și complete.

Documentele enumerate mai jos se vor încărca obligatoriu în platforma online.

### Documentele statutare ale solicitantului (la depunerea cererii de finanțare)

* Certificatul de înregistrare fiscală

### Documentele privind identificarea reprezentantului legal al solicitantului (la depunerea cererii de finanțare)

* Hotărârea judecătorească de validare a mandatului primarului (sau orice alte documente din care să rezulte calitatea de reprezentant legal, pentru situații particulare),
* copie a cărții de identitate a reprezentantului legal.

### Hotărârea Consiliului Local pentru implementarea proiectului

Hotărârea Consiliului Local pentru implementarea proiectului, cu referire la următoarele puncte (obligatorii):

* Necesitatea, oportunitatea și potențialul economic al investiției;
* Lucrările vor fi prevăzute în bugetul solicitantului pentru perioada de realizare a investiției, în cazul obținerii finanțării;
* Angajamentul de a suporta cheltuielile de mentenanță a investiției pe o perioadă de minimum 5 ani de la data efectuării ultimei plăți;
* Angajamentul că va asigura cofinanțarea proiectului, respectiv finanțarea cheltuielilor neeligibile care asigură implementarea proiectului, astfel cum acestea vor rezulta din documentațiile tehnico – economice/contractul de lucrări, dacă este cazul;
* Nominalizarea reprezentantului legal al solicitantului pentru relația cu MMAP în derularea proiectului.

### Declarația de consimțământ privind prelucrarea datelor cu caracter personal – Anexa 5 (la depunerea cererii de finanțare)

### Declarația de eligibilitate a solicitantului – Anexa 5 (la depunerea cererii de finanțare)

### Declarația de angajament a solicitantului – Anexa 5 (la depunerea cererii de finanțare)

### Declarația pe proprie răspundere a reprezentantului legal al beneficiarului privind respectarea legislației specifice privind construcțiile în ceea ce privește amplasarea insulelor ecologice digitalizate.

### Declarația privind eligibilitatea TVA aferentă cheltuielilor ce vor fi efectuate în cadrul proiectului propus spre finanțare – Anexa 5 (la depunerea cererii de finanțare)

### Declarația privind respectarea principiului DNSH în implementarea proiectului – Anexa 5 (la depunerea cererii de finanțare)

### Declarația de conformitate a investiției cu prevederile Ordinului ministrului sănătății nr. 119/2014 pentru aprobarea Normelor de igienă și sănătate publică privind mediul de viață al populației (Anexa 5)

### Documente emise de APM local pentru demararea investiției, în conformitate cu prevederile legislației în domeniu (în maximum 3 luni de la contractare), aplicabil doar în cazul insulelor ecologice digitalizate subterane.

* Decizia etapei de încadrare/Acord de mediu, după caz.

### Document emis de AFM pentru certificarea gradului de colectare separată a deșeurilor pe raza solicitantului.

### Documente privind imobilul teren pe care se propune a se realiza investiția (pentru proiectele care presupun construcții-montaj)

* Declarația de eligibilitate – secțiunea C din Anexa 5 (la depunerea cererii de finanțare)

### Documentația tehnico – economică și devizul general (pentru proiectele care presupun construcții-montaj)

Se va prezenta în funcție de gradul de **maturitate a proiectului, la cererea de finanțare, la contractare sau în etapa de implementare**:

* Certificat de Urbanism, completat și eliberat conform reglementărilor legale în vigoare și aflate în termenul de valabilitate (la contractare obligatoriu)
* Studiu de Fezabilitate/Documentație de Avizare pentru Lucrări de Intervenții, întocmite, avizate și verificate în condițiile legii și însoțite de toate studiile, expertizele, avizele și acordurile specifice fiecărui tip de investiție, conform reglementărilor legale în vigoare (în maximum 3 luni de la contractare)\*;
* Proiectul tehnic (în maximum 6 luni de la semnarea contractului de finanțare);
* Devizul general cu defalcarea valorii aferente cheltuielilor eligibile din PNRR pe capitole și subcapitole de cheltuieli conform HG nr. 907/2016 și a valorii TVA aferentă acestor tipuri de cheltuieli, inclusiv a cheltuielilor neeligibile și TVA aferentă acestora.

Se va transmite documentația tehnico-economică – SF/DALI/PT (după caz), împreună cu devizul general, în conformitate cu legislația în vigoare aplicabilă: H.G. nr. 907/2016, cu modificările şi completările ulterioare.

Solicitantul se va asigura de menționarea în cerințele documentațiilor de atribuire a contractelor de achiziție (caietul de sarcini pentru elaborare SF/DALI/PT), a măsurilor privind respectarea obligațiilor prevăzute în PNRR pentru implementarea principiului „Do No Significant Harm” (DNSH) și va prezenta documentele justificative aferente.

În această situație, este obligatorie depunerea până la momentul contractării a tuturor celorlalte documente obligatorii aferente etapelor de depunere a cererii de finanțare, respectiv etapei de contractare, de la secțiunea 4.3.

De asemenea, se va atașa o anexă cu bugetul proiectului, având următoarea structură:

* **Cheltuieli cu investiția de bază** (cuprinzând cheltuielile aferente subcapitolelor 1, 2, 4 și 5.1 și 5.3 din devizul general)
* **Cheltuieli suport pentru realizarea investiției de bază** (cuprinzând celelalte cheltuieli din devizul general necesare implementării investiției de bază)

Se va avea în vedere detalierea separată a cheltuielilor pe categorii: eligibile și neeligibile.

### Hotărârea de aprobare a documentației tehnico – economice și a indicatorilor tehnico – economici (pentru proiectele care presupun construcții-montaj)

Hotărârea de aprobare a indicatorilor tehnico – economici întocmită conform legislației în vigoare, în funcție de gradul de maturitate a proiectului, la cererea de finanțare, la contractare sau cel târziuîn etapa de implementare.

Hotărârea de aprobare/Anexa la aceasta trebuie să conțină detalierea indicatorilor tehnico – economici și a valorilor acestora în conformitate cu documentația tehnico – economică, fiind asumată de proiectant.

În cazul în care proiectul are la baza o documentație tehnico – economică actualizată (SF/DALI actualizat), hotărârea anterior menționată va fi anexată pentru documentația actualizată (iar dacă se menționează doar modificarea unei hotărâri anterioare, atunci se va anexa și documentul inițial care a fost modificat).

Hotărârea de aprobare a indicatorilor tehnico – economici se va corela cu cea mai recentă documentație.

## Semnarea cererii de finanțare și a documentelor anexate

Pentru transmiterea cererilor de finanțare prin aplicația informatică, semnătura electronică extinsă a reprezentantului legal al solicitantului trebuie să fie certificată în conformitate cu prevederile legale în vigoare.

Declarațiile în nume propriu ale reprezentantului legal al solicitantului pot fi semnate astfel:

* Olograf de către reprezentantul legal al solicitantului și electronic (cu semnătură electronică extinsă, certificată în conformitate cu prevederile legale în vigoare) de către persoana împuternicită. Dacă este cazul, se va depune un document emis de reprezentantul legal, cu respectarea prevederilor legale în vigoare

Sau

* Electronic, cu semnătură electronică extinsă, certificată în conformitate cu prevederile legale în vigoare, de către reprezentantul legal al solicitantului;

Astfel, documentele anexate la cererea de finanțare vor fi încărcate în copie format .pdf, sub semnătură electronică extinsă calificată a reprezentantului legal al solicitantului/persoanei împuternicite, după caz.

Documentele încărcate vor fi scanate integral, vor fi denumite corespunzător, ușor de identificat și lizibile.

# Contractarea și implementarea proiectelor

## Contractarea proiectelor

MMAP va întocmi documentațiile de contractare pentru proiectele care au fost acceptate în urma verificării, precum și în urma finalizării contestațiilor depuse, cu respectarea condiției de încadrare în alocarea apelului de proiecte.

Încheierea contractului este condiționată de prezentarea de către beneficiar a documentelor corespunzătoare momentului contractării, în funcție de gradul de maturitate al proiectului, respectiv:

### Documente emise de APM pentru demararea investiției, în conformitate cu prevederile legislației în domeniu doar în cazul insulelor ecologice digitalizate subterane (dacă nu a fost prezentat la depunerea cererii de finanțare)

* + Decizia etapei de încadrare/Acord de mediu, după caz.

### Documente privind terenurile pe care se propune a se realiza investiția (în cazul insulelor subterane)

* + Hotărâri de Consiliu Local privind disponibilitatea terenurilor (la contractare).
* Extras de carte funciară.

### Documentația tehnico – economică și devizul general (pentru proiectele care presupun construcții-montaj)

* + Certificat de urbanism, completat și eliberat conform reglementărilor legale în vigoare și aflate în termenul de valabilitate, după caz;
	+ Studiu de fezabilitate/Documentație de Avizare pentru Lucrări de Intervenții, după caz, întocmite, avizate și verificate în condițiile legii și însoțite de toate studiile, expertizele, avizele și acordurile specifice fiecărui tip de investiție, conform reglementărilor legale în vigoare, în cazul insulelor subterane;
	+ Devizul general, după caz.

Se va transmite documentația tehnico – economică SF/DALI/PT (după caz), împreună cu devizul general, în conformitate cu legislația în vigoare aplicabilă: H.G. nr. 907/2016, cu modificările și completările ulterioare.

Solicitantul se va asigura de menționarea în cerințele documentațiilor de atribuire a contractelor de achiziție (caietul de sarcini pentru elaborare SF/DALI/PT), a măsurilor privind respectarea obligațiilor prevăzute în PNRR pentru implementarea principiului „Do No Significant Harm” (DNSH) și va prezenta documentele justificative aferente.

### Hotărârea de aprobare a documentației tehnico – economice și a indicatorilor tehnico – economici (pentru proiectele care presupun construcții-montaj)

Hotărârea de aprobare a indicatorilor tehnico-economici întocmită și aprobată conform legislației în vigoare/ conform actelor de constituire ale Solicitantului, în funcție de gradul de maturitate a proiectului, la cererea de finanțare, la contractare sau cel târziu în etapa de implementare.

Hotărârea de aprobare/ Anexă la aceasta trebuie să conțină detalierea indicatorilor tehnico-economici și a valorilor acestora în conformitate cu documentația tehnico-economică și este asumată de proiectant.

În cazul în care proiectul are la bază o documentație tehnico-economică actualizată (SF/DALI actualizat), după caz, hotărârea anterior menționată va fi anexată pentru documentația actualizată (iar dacă se menționează doar modificarea unei hotărâri anterioare, atunci se va anexa și documentul inițial care a fost modificat).

Hotărârea de aprobare a indicatorilor tehnico-economici se va corela cu cea mai recentă documentație.

### Certificate care să ateste lipsa datoriilor fiscale restante și graficul de reeșalonare a datoriilor către bugetul consolidat, daca este cazul, (la contractare) – documentul trebuie să se afle în perioada de valabilitate la data depunerii.

### Certificatul de cazier judiciar (la contractare) – documentul trebuie să se afle în perioada de valabilitate la data depunerii.

### Document emis de bancă/trezorerie care să conțină datele de identificare ale băncii/trezoreriei și ale contului aferent proiectului pentru care se solicită finanțare din PNRR (denumirea, adresa băncii/ trezoreriei, codul IBAN al contului în care se derulează operațiunile cu MMAP)

**ATENȚIE!**

**Pentru realizarea unor insule ecologice digitalizate cu funcționalități similare, la un nivel calitativ corespunzător, achiziția de bunuri se va realiza centralizat de către MMAP. În acest sens, la momentul semnării contractului de finanțare, MMAP împreună cu beneficiarii vor semna un Acord de Asociere de Autorități Contractante, în conformitate cu legislația națională în domeniu achizițiilor publice, prin care se vor stabili următoarele:**

* **MMAP va realiza achiziția bunurilor (insulele ecologice digitalizate) în numele beneficiarilor;**
* **Beneficiarii vor recepționa bunurile, montajul și punerea în funcțiune, vor solicita sumele de plată către MMAP, vor efectua plata către furnizor și vor înregistra bunurile în inventar și contabilitate;**
* **Beneficiarii vor realiza procedurile de achiziție publică pentru lucrările necesare realizării insulei ecologice digitalizate, precum și a serviciilor aferente.**
* **La cererea de transfer finală beneficiarul va depune un raport efectuat de către un inginer independent cu privire la faptul că fluxurile de deșeuri sunt colectate separat: deșeuri de hârtie și carton, deșeuri de plastic și metal, deșeuri de sticlă, biodeșeuri, deșeuri reziduale.**

## Implementarea și monitorizarea proiectelor

Monitorizarea implementării contractelor de finanțare din punct de vedere tehnic și financiar se va realiza de către MMAP.

Pe toată perioada de implementare a proiectului, beneficiarul:

* + Trebuie să respecte obligațiile prevăzute în PNRR pentru implementarea principiului „Do No Significant Harm” (DNSH) („A nu prejudicia în mod semnificativ”), astfel cum este prevăzut la Articolul 17 din Regulamentul (UE) 2020/852 privind instituirea unui cadru care să faciliteze investițiile durabile.
	+ Trebuie să notifice MMAP asupra oricărei situații, eveniment ori modificare care afectează sau ar putea afecta respectarea condițiilor de eligibilitate/criteriilor de selecție aplicabile menționate în Ghidul specific în termen de cel mult 5 zile lucrătoare de la luarea la cunoștință a situației respective.
	+ Trebuie să respecte prevederile legislației comunitare şi naționale în domeniul dezvoltării durabile, egalității de șanse, egalității de gen și nediscriminării.
	+ Este obligat să furnizeze orice informații de natură tehnică sau financiară legate de proiect, solicitate de către MMAP, Autoritatea de Certificare, Autoritatea de Audit sau orice alt organism abilitat să verifice sau să realizeze auditul asupra modului de implementare a proiectelor finanțate din PNRR.
	+ Este obligat să asigure accesul la documente și informații şi accesul la fața locului al reprezentanților CE, ECA, AA, EPPO, OLAF, DLAF şi DNA, ca urmare a unei adrese de notificare a auditului/controlului.
	+ Are obligația arhivării și păstrării în bune condiții a tuturor documentelor aferente acestora, în conformitate cu prevederile art. 132 din Regulamentul financiar, respectiv timp de 5 ani de la data plății soldului sau, în absența unei astfel de plăți, de la data efectuării ultimei raportări. Această perioadă este de 3 ani în cazul în care valoarea finanțării este mai mică sau egală cu 60.000 euro sau stabilită potrivit prevederilor normelor privind ajutorul de stat, după caz, oricare este mai lungă.
	+ Are obligația păstrării evidenței informațiilor despre fondurile obținute pentru o perioadă de minimum 10 ani de la data la care au fost acordate ultimele fonduri.
	+ Trebuie să îndeplinească măsurile legate de vizibilitatea fondurilor din partea Uniunii Europene, inclusiv, atunci când este cazul, afișând emblema Uniunii Europene şi o declarație de finanțare corespunzătoare cu următorul conținut: "finanțat de Uniunea Europeană - NextGenerationEU", precum și prin oferirea de informații specifice coerente, concrete și proporționale unor categorii de public diverse, care includ mass-media și publicul larg, cu respectarea prevederilor Manualului de identitate vizuală a PNRR elaborat de către MIPE și aprobat prin ordin al ministrului.

MMAP poate transmite solicitări de clarificări/completări. Netransmiterea unui răspuns complet și în termen la solicitarea de clarificări poate conduce la rezilierea contractului de finanțare, în conformitate cu prevederile ghidului specific/contractului de finanțare.

Perioada de implementare a activităților proiectului se referă atât la activitățile realizate înainte de depunerea cererii de finanțare, dar nu mai devreme de 01 februarie 2020, cât și la activitățile ce urmează a fi realizate după momentul semnări contractului de finanțare a proiectului.

Perioada de implementare nu poate depăși data de 30.09.2024.

Astfel, **termenul limită de efectuare a recepției la terminarea lucrărilor este 30.09.2024.**

În cazul neîndeplinirii integrale/parțiale a acțiunilor/indicatorilor de proiect, respectiv până la termenele maximale aprobate, cu modificările și completările ulterioare, recuperarea sprijinului se va realiza cu respectarea principiului proporționalității.

Trimestrial, după semnarea contractului de finanțare, beneficiarul va depune la MMAP un Raport de progres privind stadiul implementării proiectului. Acesta va cuprinde informații\* cu privire la:

* Raportare cu privire la îndeplinirea obligațiilor referitoare la asigurarea elementelor de identitate vizuală specifice MRR;
* Raportare cu privire la progresul fizic al investiției;
* Probleme și dificultăți întâmpinate
* Măsuri de remediere propuse;
* Alte aspecte sau documente justificative, după caz.

*\*lista este orientativă. Raportul de progres – formularul tipizat va fi pus la dispoziție de MMAP.*

Totodată, prin Raportul de progres se va asigura și colectarea datelor privind beneficiarul real al fondurilor, în conformitate cu art. 22, alin. (2), lit. (d) din Regulamentul (UE) 2021/241 al Parlamentului European și al Consiliului din 12 februarie 2021.

### Autorizația de construire (AC) și Proiectul tehnic (PT) (pentru proiectele care presupun construcții-montaj)

**În termen de cel mult 6 luni de la semnarea contractului de finanțare**, beneficiarul care nu a prezentat PT-ul la depunerea cererii de finanțare, va transmite Autorizația de Construire, împreună cu toate avizele obținute pe baza Certificatului de urbanism și Proiectul tehnic verificat în conformitate cu prevederile Legii nr. 10/1995 privind calitatea în construcții, republicată, cu modificările și completările ulterioare, împreună cu devizul general actualizat, precum și procesul-verbal de recepție a proiectului tehnic.

În situația nerespectării termenului, MMAP poate proceda la rezilierea contractului de finanțare și la recuperarea sumelor plătite beneficiarului.

Dacă este cazul, se va transmite Hotărârea de aprobare a devizului general actualizat pentru faza PT sau cu modificările și completările intervenite la faza PT și, dacă este cazul, devizul general și Bugetul anexă a proiectului actualizat.

Solicitantul se va asigura de menționarea în cerințele documentațiilor de atribuire a contractelor de achiziție (caietul de sarcini pentru elaborarea proiectului tehnic), a măsurilor privind respectarea obligațiilor prevăzute în PNRR pentru implementarea principiului „Do No Significant Harm” (DNSH) și va prezenta documentele justificative aferente.

### Achizițiile

**Achiziția de insule ecologice digitalizate se va realiza centralizat de către Ministerul Mediului, Apelor și Pădurilor în baza acordului de asociere de autorități contractante.**

Furnizorii de lucrări de execuție vor fi selectați de beneficiari printr-o procedură de achiziție publică, competitivă, transparentă și non-discriminatorie în conformitate cu legislația națională în domeniu.

Toate procedurile de achiziții trebuie finalizate (contracte de achiziție semnate) până la sfârșitul anul 2023, în caz contrar, MMAP poate proceda la rezilierea contractului de finanțare și la recuperarea sumelor plătite beneficiarului.

Contractul de execuție lucrări va cuprinde detaliat inclusiv măsurile privind respectarea obligațiilor prevăzute în PNRR pentru implementarea principiului „Do No Significant Harm” (DNSH) și tipul de documente prin care se va dovedi respectarea acestora.

Toate contractele de achiziție de lucrări trebuie transmise la MMAP cel târziu în luna ianuarie 2024, dar înainte de a solicita prin cereri de transfer sume aferente acestor contracte.

### Finanțarea cheltuielilor eligibile

**Mecanismul de finanțare**

În termen de cel mult 30 de zile calendaristice de la semnarea contractului de finanțare sau odată cu depunerea cererii de transfer, beneficiarul trebuie să depună Graficul inițial estimativ privind estimările trimestriale de fonduri și termenele de depunere a cererilor de transfer, în care va preciza numărul estimat de cereri de transfer și valoarea acestora. Numărul de cereri și valorile aferente pot fi modificate ulterior prin depunerea de Grafice estimative rectificative.

Transferul către beneficiari a sumelor eligibile, conform prevederilor Ordonanței de urgență a Guvernului nr. 124/2021 și a normelor metodologice de aplicare a acestora, se realizează în baza cererilor de transfer depuse de beneficiari, în condițiile și pe baza documentelor prevăzute prin contractele de finanțare, precum și conform documentației justificative stabilite prin prezentul ghid.

**Cerere de transfer**[[2]](#footnote-2) - cererea depusă de către un beneficiar, prin care se solicită MMAP virarea sumelor, în baza contractului de finanțare și a documentației justificative, stabilite prin ghiduri specifice pentru demararea și finanțarea activităților proiectului.

Cu excepția transferului de sume pentru facturile reprezentând avansuri și plăți efectuate înainte de încheierea contractului de finanțare, cererea de transfer se depune numai după finalizarea integrală a cel puțin unei faze din proiect.

Beneficiarii au obligația depunerii la MMAP a Graficului estimativ privind estimările trimestriale din fonduri și termenele de depunere a cererilor de transfer, care se va actualiza ori de câte ori intervin modificări.

Beneficiarii depun la MMAP cereri de transfer pentru plățile care urmează a fi efectuate, cu excepția cazului în care plățile au fost efectuate începând cu 1 februarie 2020, în condițiile art. 37 din Ordonanța de urgență a Guvernului nr. 124/2021, înainte de semnarea contractului de finanțare, pentru care se întocmesc cereri de transfer distincte care se transmit coordonatorilor de reforme și/sau investiții, în termen de 15 zile lucrătoare de la aprobarea contractelor de finanțare.

**Termene de autorizate/plată**

În termen de 10 zile lucrătoare de la data depunerii cererii de transfer întocmite conform contractului de finanțare, MMAP autorizează cheltuielile cuprinse în cererea de transfer și efectuează plata sumelor autorizate în termen de 5 zile lucrătoare de la aprobarea documentelor de către ordonatorul principal de credite.

În situația în care sunt necesare documente adiționale sau clarificări, termenul de 10 zile lucrătoare poate fi întrerupt fără ca perioadele de întrerupere cumulate să depășească 10 zile lucrătoare.

În cazul ultimei cereri de transfer depuse de beneficiar în cadrul proiectului, termenele menționate anterior pot fi prelungite cu durata necesară efectuării tuturor verificărilor procedurale, dar fără a depăși 45 de zile de la data depunerii cererii de transfer.

După efectuarea plății, MMAP notifică beneficiarul cu privire la plata aferentă cheltuielilor autorizate din cererea de transfer.

**Reconcilierea contabilă**

Beneficiarii de proiecte finanțate din fonduri europene au obligația să țină pentru fiecare proiect o evidență contabilă distinctă, folosind conturi analitice distincte.

În vederea efectuării reconcilierii contabile între conturile contabile ale MMAP și cele ale beneficiarilor pentru proiectele implementate în cadrul PNRR, beneficiarii au obligația transmiterii trimestriale, până la data de 20 a lunii următoare perioadei de raportare, a formularului *– Notificare cu privire la reconcilierea contabilă*, din care să rezulte sumele primite de la MMAP, conform prevederilor din contractele de finanțare.

**Cererile de transfer**

Fiecare cerere de transfer transmisă de beneficiar trebuie să reflecte separat, pentru fiecare an calendaristic, cheltuielile efectuate în cadrul proiectului.

MMAP își rezervă dreptul de a refuza parțial/integral efectuarea plății aferente unei cereri de transfer, dacă nu au fost transmise documentele menționate la secțiunile anterioare, în termenele solicitate și cu respectarea prevederilor legale sau ale contractului de finanțare încheiat.

Beneficiarii care efectuează plăți în valută în cadrul proiectului solicită prin cererile de transfer contravaloarea în lei a acestora la cursul Băncii Naționale a României, denumite în continuare BNR, din data întocmirii documentelor de plată în valută.

Documente anexate cererii de transfer:

* Facturi fiscale
* Adeverințe
* Extrase de cont (pentru plățile care au fost efectuate începând cu 1 februarie 2020, în condițiile art. 37 din Ordonanța de urgență a Guvernului nr. 124/2021, înainte de semnarea contractului de finanțare);
* Rezultatele verificării controlului financiar preventiv propriu la nivelul fiecărui beneficiar, respectiv ale controlului financiar preventiv delegat, unde este cazul;
* Procese verbale de recepție și punere în funcțiune a bunurilor;
* Procese verbale de recepție parțială, dacă este cazul;
* Procesul verbal de recepție la terminarea lucrărilor, dacă este cazul (la ultima cerere de transfer);
* Documente justificative care să demonstreze implementarea principiului de „a nu se prejudicia în mod semnificativ” (DNSH – „Do No Significant Harm”), așa cum sunt solicitate și asumate prin Declarația privind respectarea principiului DNSH în implementarea proiectului;
* Alte documente, după caz.

**Notă**

Toate documentele prezentate în perioada de implementare, inclusiv cele anexate cererii de transfer trebuie să fie în conformitate cu prevederile legislației incidente și cu respectarea obligațiilor prevăzute în PNRR.

**Condițiile de implementare prevăzute prin prezentul Ghid se vor completa prin Instrucțiuni emise de MMAP și Notificate beneficiarilor.**

### Perioada de durabilitate

Prin perioada de durabilitate a proiectului se înțelege perioada de menținere obligatorie a investiției, după finalizarea implementării proiectului (minimum 5 (cinci) ani de la efectuarea plății finale).

În perioada de durabilitate beneficiarul finanțării din PNRR trebuie să:

* Mențină investiția realizată (asigurând mentenanța și serviciile asociate necesare);
* Nu realizeze o modificare asupra calității de proprietar/administrator al investiției componentă a proiectului, decât în condițiile prevăzute de contractul de finanțare;
* Nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale investiției;

Pe toată perioada de durabilitate a proiectului, beneficiarul:

* Trebuie să notifice MMAP asupra oricărei situații, eveniment ori modificare care afectează sau ar putea afecta respectarea condițiilor de eligibilitate/criteriilor de selecție aplicabile menționate în Ghidul specific, în termen de cel mult 5 zile lucrătoare de la luarea la cunoștință a situației respective;
* Trebuie să respecte prevederile legislației comunitare și naționale în domeniul dezvoltării durabile, egalității de șanse, egalității de gen și nediscriminării;
* Este obligat să furnizeze orice informații de natură tehnică sau financiară legate de proiect, solicitate de MMAP, Autoritatea de Certificare, Autoritatea de Audit sau orice alt organism abilitat să verifice sau să realizeze auditul asupra modului de implementare a proiectelor finanțate din PNRR;
* Este obligat să asigure accesul la documente și informații și accesul la fața locului al reprezentaților CE, ECA, AA, EPPO, OLAF, DLAF și DNA, ca urmare a unei adrese de notificare a auditului/controlului;
* Are obligația arhivării și păstrării în bune condiții a tuturor documentelor aferente acestora, în conformitate cu prevederile art. 132 din Regulamentul financiar, respectiv timp de 5 ani de la data plății soldului sau, în absența unei astfel de plăți, de la data efectuării ultimei raportări. Această perioadă este de 3 ani, în cazul în care valoarea finanțării este mai mică sau egală cu 60.000 euro sau stabilită potrivit prevederilor normelor privind ajutorul de stat, după caz, oricare este mai lungă.
* Are obligația păstrării evidenței informațiilor despre fondurile obținute pentru o perioadă de minimum 10 ani de la data la care au fost acordate ultimele fonduri;
* Trebuie să mențină măsurile legate de vizibilitatea fondurilor din partea Uniunii Europene, inclusiv, atunci când este cazul, afișând emblema Uniunii Europene și o declarație de finanțare corespunzătoare cu următorul conținut „finanțat de Uniunea Europeană – NextGenerationEU”, precum și prin oferirea de informații specifice coerente, concrete și proporționale unor categorii de public diverse, care includ mass – media și publicul larg, cu respectarea prevederilor Manualului de identitate vizuală a PNRR, elaborat de către MIPE și aprobat prin ordin de ministru.

# Modificarea ghidului solicitantului

Se pot emite ordine de modificare a prevederilor prezentului ghid pentru actualizarea cu eventualele modificări legislative aplicabile sau pentru îmbunătățirea procesului de verificare, în cuprinsul cărora vor exista și prevederi tranzitorii pentru proiectele aflate în procesul de verificare, pentru asigurarea principiului tratamentului nediscriminatoriu al tuturor solicitanților de finanțare. MMAP va emite instrucțiuni în aplicarea prevederilor prezentului ghid. Pentru asigurarea principiului transparenței MMAP va publica ordinele de modificare a prezentului ghid pe pagina de internet a autorității.

# Anexe

|  |  |
| --- | --- |
| Anexa 1 | Instrucțiuni de completare a Cererii de finanțare (model) |
| Anexa 2 | Grila de verificare a conformității administrative și eligibilității *– grila se va definitiva după consultarea publică* |
| Anexa 3 | Grila de verificare a criteriilor de selecție - *model orientativ pentru calculul punctajelor, grila se va definitiva după consultarea publică* |
| Anexa 4 | Clauzele contractuale specifice (model orientativ) - *se va definitiva după consultarea publică* |
| Anexa 5 | Modele standard sau orientative |
| Anexa 6 | Modele de insule ecologice digitalizate, subterane și supraterane - *se vor definitiva după consultarea publică* |
| Anexa 7 | Lista de verificare a respectării principiilor DNSH Componenta 1 – Investiția 1 - *se va definitiva după consultarea publică* |

În cadrul Anexei 5 la prezentul Ghid sunt prevăzute următoarele modele standard sau orientative:

* Declarația de angajament (Model A)
* Declarația de eligibilitate (Model B)
* Declarația privind eligibilitatea TVA aferentă cheltuielilor ce vor fi efectuate în cadrul proiectului propus spre finanțare (Model D). Se va verifica emiterea unui Ordin comun emis de MIPE/MFP
* Declarația privind respectarea obligațiilor prevăzute în PNRR pentru implementarea principiului „Do No Significant Harm” (DNSH) (Model E)
* Declarația de consimțământ privind prelucrarea datelor cu caracter personal (Model F)
* Declarația de conformitate a investiției cu prevederile Ordinului ministrului sănătății nr. 119/2014 pentru aprobarea Normelor de igienă și sănătate publică privind mediul de viață al populației (Model G)
1. Valoarea suplimentară este alocată conform art. 24 alin (1) din ORDONANŢĂ DE URGENŢĂ nr. 124 din 13 decembrie 2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă [↑](#footnote-ref-1)
2. Conform prevederilor OUG nr. 124/2021, cu modificările și completările ulterioare. [↑](#footnote-ref-2)